# 2101. HVAD ER ET UHELD?

Alle miljøuheld og nærved uheld skal registreres.

Eks. på miljøuheld:

* Spild af flydende kemikalier under opbevaring, håndtering eller transport
* Emballagebrud ved modtagelse
* Gasudslip under opbevaring, håndtering eller transport
* Brand med kemikalier, miljø- eller sundhedsfarligt oplag
* Uheld med biologiske eller radioaktive stoffer

Eks. på nærved uheld:

* Udslip der opsamles, inden det nedsives.
* Fejlsortering af farligt affald.

# 5062. HVAD SKAL JEG GØRE?

**I tilfælde af uheld – kontakt din nærmeste leder!**

Afhængig af uheldet, den:

* Isotopansvarlig
* Arbejdsmiljøleder
* Affaldsansvarlig
* Leder

Uheld ved modtagelse af kemikalier/farligt gods:

* Ved emballagebrud kontakt modtageren af forsendelsen, og den kemikalieansvarlige på instituttet, så det kan afklares, hvilket kemikalie, der er i pakken – se evt. UN nr.
* Stop udbredelsen af spildet, og opsug med absorberingsmateriale (kattegrus eller vermiculite) – kun uden risiko for person!
* Orientér dig om stoffets egenskaber og farlighed –på [www.Kemibrug.dk](http://www.Kemibrug.dk)
* Anvend beskyttelsesudstyr jf. anvisning i kemibrug, inden at emballagen pakkes ud.
* Hvis den kemikalieansvarlige ikke er tilstede, flyttes den modtagne pakke til et stinkskab eller uden for bygningen, hvis dette er muligt kun uden risiko for person!. HUSK - brug værnemidler (fx. handsker, briller, åndedrætsværn etc.)
* Meld/registrér hændelsen.

Uheld med biologiskaktivt materiale eller GMO materiale:

* I tilfælde af uheld, f.eks. hvor inficeret materiale spredes, skal der bruges handsker.
* Ved spild og sprøjt med biologiskaktivt/leve-dygtigt GMO’er eller materiale herfra benyttes 70% ethanol eller 2% virkon til dekontaminering.
	+ 70% ethanol sprayes på, virker kortvarigt, og aftørres med papirserviet (effekt af ethanol er i praksis ethanolens tørringstid).
	+ Eller 2% virkon påføres og virker i ca. 10 minutter før aftørring (effekt af virkon er i praksis virkons tørringstid). Ved brug af virkon efterskylles med vand.
* Ved spild af større volumener kan virkon pulver strøs direkte over området med GMO-forurening. Laboratorieområdet forlades herefter i ½ time (når virkon opløses fremkommer sundhedsskadelige dampe jf. arbejdspladsbrugsanvis-ningen). Pulveret fjernes herefter ved at opløse dette i vand.
* Når der hældes vand på virkonpulveret skal området igen forlades i ½ time. Herefter kan virkonopløsningen tørres op med moppe.
* Alle handsker, papirservietter, mopper o.a. tekstiler brugt i forbindelse med den kemiske desinficering lægges i autoklavebeholdere mærkes hhv. ”affald” og ”kitler/tekstiler” for efterfølgende autoklavering.

Følg altid de lokale instrukser, der er givet i medføre af Arbejdstilsynets godkendelse.

**2. BRAND**

Bekæmp en mindre brand – se lokal beredskabsplan!

# 3. REGISTRERING

Enhver person, som er vidne til et uheld eller et nærved uheld, er ansvarlig for at det registreres.

Uheld i forbindelse med transport eller ved af-/pålæsning af farligt gods udført af SDU skal der udfyldes en afvigelsesrapport og sikkerhedsråd-giveren kontaktes, se Bilag 3 – Uheld og hændelse i forbindelse med transport af farligt gods udført af SDU, der påfører skade på person, ejendom eller miljø jf. ADR 1.8.3.6.

HUSK ved afkrydsning af:

* UHELD i rapporten skal sikkerhedsrådgiveren kontaktes inden 24 timer efter hændelsen.
* HÆNDELSE i rapporten kontaktes sikkerhedsrådgiveren senest 7 dage efter hændelsen.

# 4. I TVIVL…

Kontakt din kemikalieansvarlige på dit institut.